### Beslutninger

Fremsendes til Børn og Unge-udvalget til behandling i henhold til beslutning i byrådets møde den 27. august 2025.

###

Forslag om opdatering af den byrådsbesluttede ramme for kvalitetsopfølgning og tilsyn i forlængelse af ændret lovgivning på området.

### Resume

Den 12. maj 2021 vedtog byrådet en ramme for kvalitets-opfølgning og tilsyn med dagtilbud, skoler og UngiAarhus-tilbud i Børn og Unge. Omdrejningspunktet i rammen er at understøtte en datainformeret praksis med systematisk opfølgning i en løbende dialog.

Siden vedtagelsen er den bagvedliggende lovgivning blevet ændret på både dagtilbuds- og skoleområdet. På den baggrund er der bl.a. truffet nye separate byrådsbeslutninger, ligesom der er foretaget konsekvensjusteringer og afledte ændringer i praksis for kvalitetsopfølgning og tilsyn.

Endvidere er arbejdet med tilsyn generelt blevet systematiseret på flere niveauer. Der er en tæt ledelsesmæssig opfølgning i et fast årshjul på baggrund af data, og Børn og Unge-udvalget orienteres løbende om centrale resultater.

Som følge af udviklingen indstilles en justeret ramme for kvalitetsopfølgning og tilsyn, som samler op på ændringerne og er tilpasset de aktuelle forhold (se bilag 1). Det indstilles samtidigt, at det delegeres til rådmanden for Børn og Unge at foretage fremtidige konsekvensjusteringer af rammen, som skyldes lovændringer.

### Beslutningspunkter

Det indstilles:

At 1) den justerede ramme for kvalitetsopfølgning og tilsyn i Børn og Unge godkendes.

At 2) det delegeres fremover til rådmanden for Børn og Unge at foretage konsekvensjusteringer af rammen for kvalitetsopfølgning og tilsyn i tilfælde af lovændringer.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-08-2025

Liva Madsen: 10

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Børn og Unges indstilling af 1. august 2025.

Socialdemokratiet, det Konservative Folkeparti og Venstre tog forbehold.

Magnus Kjeldsen deltog ikke i sagens behandling.

Udvalg: Børn- og Unge-udvalget

Dato: 03-09-2025

Liva Madsen: 3

Britta Lund, Yan Thomsen, Sophie Danielsen og Birthe Hansen kunne tiltræde indstillingens punkt 1, men tog forbehold for punkt 2.

Kenn Lind og Benedikte Sørensen kunne tiltræde forslaget i overensstemmelse med Magistratens anbefaling.

Maja Østergaard var forhindret i af deltage i udvalgets behandling af sagen.

Udvalg: [adresse]

Dato: 10-09-2025

Liva Madsen: 19

Tilbagesendes Magistratsafdelingen for Børn og Unge med bemærkning, at byrådet i sit møde den 10. september 2025 har vedtaget indstillingens beslutningspunkt 1, men ikke beslutningspunkt 2 i overensstemmelse med erklæring fra Børn og Unge-udvalget af 3. september 2025.

Socialistisk Folkepartis, Radikale Venstres, Liberal Alliances og Danmarksdemokraternes byrådsgrupper kunne tiltræde indstillingens beslutningspunkter 1 og 2.